**ELEMENTI I KRITERIJI OCJENJIVANJA U NASTAVI NJEMAČKOG JEZIKA**

**Razred: četvrti**

**Elementi ocjenjivanja:**

1. Razumijevanje slušanja

2. Razumijevanje čitanja

3. Usmeno izražavanje

4. Pisano izražavanje

**RAZUMIJEVANJE SLUŠANJA:**

odličan (5) - Brzo i samostalno razumije riječi i kratke izraze slušanjem zvučnog, audio-vizualnog zapisa ili učitelja.

vrlo dobar (4) - Razumije riječi i kratke izraze ili upute, slušanjem zvučnog, audio-vizualnog zapisa ili učitelja, uz malu pomoć ili poticaj samog učitelja.

dobar (3) - Razumije riječi, poznate fraze, izraze ili upute, slušanjem zvučnog audio-vizualnog zapisa ili učitelja, ali tek nakon nekoliko ponavljanja ili ako sugovornik govori sporo i razgovjetno .

dovoljan (2) - Djelomično razumije riječi, osnovne fraze, izraze ili naredbe slušanjem zvučnog, audio-vizualnog zapisa ili učitelja uz višestruko ponavljanje i upute nastavnika.

nedovoljan (1) - Ne razumije riječi, osnovne fraze i upute učitelja.

**RAZUMIJEVANJE ČITANJA:**

odličan (5) - Čita tečno i sigurno bez greške ili do dvije greške (ovisno o težini riječi).

vrlo dobar (4) - Čita tečno i sigurno sa tri do četiri greške.

dobar (3) - Čita polako sa pet do sedam grešaka.

dovoljan (2) - Čita polako i nesigurno sa osam do deset grešaka.

nedovoljan (1) – čita nesigurno sa više od deset grešaka

**USMENO IZRAŽAVANJE:**

odličan (5) - Reagira brzo, samostalno primjenjuje znanje, povezuje činjenice i odgovara bez pomoći učitelja, bez grešaka ili s vrlo malo neznatnih pogrješaka.

vrlo dobar (4) - Znanje primjenjuje umjereno brzo, bez pomoći učitelja s malo grešaka.

dobar (3) - Primjenjuje znanje uz pomoć učitelja uz nešto veće greške.

dovoljan (2) - Znanje primjenjuje polako i nesigurno uz pomoć učitelja uz više grešaka.

nedovoljan (1) - Znanje je manjkavo pa nema ni primjene znanja ni uz pomoć učitelja.

**PISANO IZRAŽAVANJE:**

Kroz čitavu godinu pišu se **tri** velike pisane provjere znanja-

odličan (5) - Uredno i bez pogrješke prepisuje zadani tekst i rješava dopunjaljke. Zna točno napisati riječi i rečenice koje čuje.. Samostalno i točno može napisati nekoliko kratkih rečenica o sebi, svojoj obitelji i prijateljima.

vrlo dobar (4) - Uredno i s rijetkim pogrješkama prepisuje zadani tekst i rješava dopunjaljke. Uz manju pomoć učiteljice zapaža i ispravlja manje pogrješke u pisanju riječi koje se češće ponavljaju. U pisanju pravi ortografske greške, ali ih zna ispraviti uz poticaj učiteljice.

dobar (3) - Zadani tekst prepisuje s pogrješkama, a pri pisanju pojedinih riječi po diktatu često griješi. Pri uočavanju pojedinih pogrješaka potrebna veća pomoć učiteljice.

dovoljan (2) - Čini puno pogrješaka pri prepisivanju zadanog teksta, ne zna pisati po diktatu, a dopunjaljke često rješava s pogrješkama koje utječu na razumijevanje. Pri spajanju slikovnog i pisanog oblika riječi potrebna je velika pomoć učiteljice. U stanju je napisati nekoliko jednostavnih riječi. Ne može samostalno napisati nekoliko rečenica.

nedovoljan (1) – nije u stanju prepisati zadani tekst. Ni uz obilnu pomoć učiteljice ne može spojiti slikovni i pisani oblik riječi. Ni uz pomoć učiteljice ne može bez ortografskih pogrješaka napisati jednostavne rečenice ili odgovoriti pisano na pitanja.

* Tijekom školske godine pišu se 3 veće provjere znanja.
* Sve su provjere planirane i najavljene.

* Na nastavi njemačkog jezika usmeno se provjerava čitanje, razumijevanje i usmeno izražavanje.
* Učenikova aktivnost, kao i nedostatak aktivnosti, prati se i može se ocijeniti na svakom satu.
* Učenici trebaju redovito pisati domaću zadaću, što će se i provjeravati na svakom satu.
* Učenici trebaju redovito nositi pribor za rad.

Pisani radovi ocjenjivat će se prema sljedećem kriteriju:

* do 45% - nedovoljan (1)
* od 46% do 57% - dovoljan (2)
* od 58% do 75% - dobar (3)
* od 76% do 89% - vrlo dobar (4)
* od 90% do 100% - odličan (5)

Učiteljica: Manuela Matić